Otto Alexander Webermann

Otto Alexander Webermann (25. detsember 1914 / 7. jaanuar 1915 Vihula vald Kavastu – 14. veebruar 1971 Göttingen) oli eesti kirjandusteadlane.

Ta sündis 1915. aastal Vihula vallas Kavastu külas taluomaniku pojana. Ta õppis Kavastu ja Vihula algkoolis, aastatel 1930–1935 Rakvere Ühisgümnaasiumis ja 1937. aastast Tartu Ülikooli filosoofiateaduskonnas, peaaineks eesti ja üldine kirjanduslugu. Töötas aastatel 1942–1944 ÕES-is, kes suunas ta bibliograafiliste ülesannetega Saksamaale Hallesse. 1945. aastal mobiliseeriti ta Saksa sõjaväkke, millele järgnes sõjavangilaager.

Ta töötas õpetajana aastatel 1945–1946 Lübeckis ja aastatel 1946–1948 Göttingenis, kus võttis osa koguteose "Estonia" väljaandmisest. Ta õppis lühikest aega Halle ja aastast 1948 Göttingeni ülikoolis, sai aastal 1951 doktorikraadi väitekirjaga "Kalju Ahven. Leben und Werk eines estnischen Dichters der Gegenwart"; ta on koostanud Kalju Ahvena luuletuskogu "Kas mäletad?" (Stockholm 1956).

1947. aastast töötas ta eesti keele lektorina Göttingeni ülikoolis, hiljem akadeemilise nõunikuna (professor) läänemeresoome filoloogia alal. О. A. Webermanni kitsamaks uurimisalaks oli eesti vanem kirjandus ning selle suhted saksa ja läti kirjandusegaNigol Andresen, O. A. Webermann 7. 1 1915 – 14. II 1971. Keel ja Kirjandus, 1971, nr 6, lk 380. 1955. aastast oli ta Eesti-Saksa ühingu sekretär.Meie uutest kaastöölistest. Mana, nr 3 1958, lk, 63.

 Viited 

 Välislingid 
 Album Academicum Universitatis Tartuensis 1918-1944

Kategooria:Eesti kirjandusteadlased
Kategooria:Göttingeni ülikooli vilistlased
Kategooria:EYS Veljesto liikmed
Kategooria:Eestlased Saksamaal
Kategooria:Sündinud 1915
Kategooria:Surnud 1971